open-index/open-wikipedia-markdown huggingface dataset:
போலன் கணவாய்

**போலன் கணவாய்** பாக்கிஸ்தானின் பலுச்சிஸ்த்தான் மாகாணத்தில்  தோபா காக்கர் மலைத்தொடரில் அமைந்த கணவாய் ஆகும். இது கடல் மட்டத்திலிருந்து 1,793.4 மீட்டர் (5,884 அடி) உயரத்தில் அமைந்துள்ளது.இது பாக்கித்தானின் பலுச்சிஸ்த்தானையும், ஆப்கானின் காந்தகாரையும் இணைக்கிறது. இது ஆப்கன் எல்லையில் இருந்து 120 கிலோமீட்டர் தொலைவில் உள்ளது. தெற்காசியாவிற்குள் நுழைவதற்கு இதுவும் கைபர் கணவாயும் தான் வழியாகும்.

இந்தியத் துணைக் கண்டத்தில் (சுதந்திரத்துக்கு முன்) உள்ள முக்கிய கணவாய்களில் ஒன்று.1880-களில் இங்கு இருப்புப்பாதை அமைக்கப்பட்டது.

பிராகுயி மொழி  மற்றும் பலூச்சி மொழி பேசும்  இன மக்கள் இப்பகுதியைத் தங்கள் கட்டுப்பாட்டுக்களுள் வைத்திருந்தனர். இம்மக்கள் இன்றளவும் பாக்கித்தானின் பலுச்சிஸ்த்தான் பகுதியில் வாழ்ந்து வருகின்றனர். பிராகுயி மக்கள் பிராகுயி மொழி என்னும் திராவிட மொழி பேசும் இனத்தவர்.
## புவியியல்

போலன் கணவாய் கடல் மட்டத்திலிருந்து 1,793.4 மீட்டர் (5,884 அடி) உயரத்தில் தோபா காக்கர் மலைத்தொடரில் அமைந்துள்ளது. 
## இதனையும் காண்க
* 2025 ஜாபர் எக்ஸ்பிரஸ் இரயில் கடத்தல்
## மேற்கோள்கள்

பகுப்பு:பாக்கித்தான் கணவாய்கள்
வெள்ளி சல்பேட்டு

**வெள்ளி சல்பேட்டு** *(Silver sulfate)* என்பது Ag2SO4 என்ற மூலக்கூற்று வாய்ப்பாடு கொண்டதொரு அயனிச் சேர்மமாகும். வெள்ளி முலாம் பூசுதலிலும் கறைபடுத்தாமலிருக்க வெள்ளி நைட்ரேட்டுக்கு  மாற்றாகவும் இது பயன்படுகிறது. இச்சேர்மம் நீரில் சிறிதளவு கரையக்கூடியதாக உள்ளது. சாதாரண அறை வெப்பநிலையில் நிலைப்புத்தன்மை கொண்டுள்ளதால் இச்சல்பேட்டை எளிதாகச் சேகரிக்கவும் பயன்படுத்தவும் முடியும். ஒளி அல்லது காற்றில் படநேர்ந்தால் இது நிறம் மாறும் தன்மையுடையது.

## தயாரிப்பு

வெள்ளி நைட்ரேட்டு கரைசலுடன் கந்தக அமிலம் சேர்த்து வினைப்படுத்துவதால் வெள்ளி சல்பேட்டைத் தயாரிக்க முடியும்.
: 2 Ag+(aq) + SO42−(aq) → Ag2SO4(s)

பின்னர் சூடான நீரில் வீழ்படிவைக் கழுவி வெள்ளி சல்பேட்டு தயாரிக்கப்படுகிறது. 

## வெள்ளி(II) சல்பேட்டு

ஓரு இணைதிறன் வெள்ளி அயனிக்குப் பதிலாக இரு இணைதிறன் வெள்ளி அயனி கொண்ட வெள்ளி(II)சல்பேட்டு முதன் முதலில் 2010 ஆம் ஆண்டில் தயாரிக்கப்பட்டதாக அறியப்படுகிறது. வெள்ளி(II) புளோரைடுடன் கந்தக அமிலத்தைச் சேர்ப்பதன் மூலம் இது தயாரிக்கப்பட்டது. கருப்பு நிறத் திடப்பொருளான இது 120 பாகை செல்சியசு வெப்பநிலையில் சிதைவடைந்து ஆக்சிசனை வெளியேற்றி பைரோ சல்பேட்டாக உருவாகிறது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:சல்பேட்டுகள்
வெள்ளி குளோரேட்டு

**வெள்ளி குளோரேட்டு** (Silver chlorate) என்பது AgClO3  என்ற மூலக்கூற்று வாய்ப்பாடு கொண்ட வெண்மை நிற்த்தில் இருக்கும் ஒரு வேதிச் சேர்மமாகும். இச்சேர்மம் மற்ற எல்லா குளோரேட்டுகளையும் போல நீரில் கரைகிறது, ஆக்சிசனேற்றியாகவும் உள்ளது. எளிய உலோக உப்பு என்ற அடிப்படையில் அடிப்படைக் கனிம வேதியியல் சோதனைகளுக்குப் பயன்படும் ஒரு பொதுவான வேதிப்பொருளாக பயன்படுகிறது. ஒளியால் பாதிக்கப்படும் என்பதால் இது, நன்கு இறுக்கமாக மூடிய கொள்கலனில் சேகரித்து வைக்கப்படுகிறது.

வெள்ளி குளோரேட்டு வெடிக்கும் இயல்புடையது என்பதால் சிலவேளைகளில் இதை முதன்மை வெடிபொருளாகவும் பயன்படுத்துகின்றனர்.
வெள்ளி(I) என்றால் ஆக்சிசனேற்ற நிலை 1 இல் வெள்ளி உள்ளது என்பது பொருளாகும்.

## மேற்கோள்கள்

## இவற்றையும் காண்க
*வெள்ளி குளோரைடு
*வெள்ளி(I) புளோரைடு
*வெள்ளி(II) புளோரைடு
*வெள்ளி(I) நைட்ரேட்டு

பகுப்பு:குளோரேட்டுகள்
பகுப்பு:வெள்ளி சேர்மங்கள்
பகுப்பு:ஆக்சிசனேற்றிகள்
இறால்குழிப் பாலம்

**இறால்குழிப் பாலம்** இலங்கையில் கிழக்கு மாகாணத்தில் உள்ள ஒரு சாலைப் பாலம். இது 2011 அக்டோபர் 19 ஆம் தேதி முறைப்படி திறந்துவைக்கப்பட்டது. இப்பாலம் 175 மீட்டர் (574 அடி) நீளமானது. 571 இலங்கை ரூபா செலவில் கட்டப்பட்ட இப்பாலத்துக்கான நிதி பிரெஞ்சு அபிவிருத்தி முகமையின் திருகோணமலை ஒருங்கிணைந்த உட்கட்டமைப்புத் திட்டத்தின் கீழான இலகு கடன் மூலமாகவும், இலங்கை அரசாங்கத்தின் கிழக்கு வசந்தம் திட்டத்தின் கீழும் பெறப்பட்டது. இறால்குழிப் பாலம் A15 மட்டக்களப்பு - திருகோணமலை நெடுஞ்சாலையின் ஒரு பகுதியாகும். முன்னர் இவ்விடத்தில் ஆற்றுக்குக் குறுக்கான பயணம் படகுகள் மூலமே இடம்பெற்றுவந்தது. இபோது இறால்குழிப் பாலத்தினூடாக மக்கள் பயணம் செய்யக்கூடியதாக உள்ளது. The bridge replaced a ferry boat service that had been transporting people and vehicles across the river.

## மேற்கோள்கள்

பகுப்பு:இலங்கையில் உள்ள பாலங்கள்
மொல்லம்பட்டி

**மொல்லம்பட்டி** (MOLLAMPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம் (ஊர்).
பழனி வருவாய் வட்டத்தின்  இருபத்திமூன்றாவது  எண் கொண்ட வருவாய் கிராமம் (கிராம எண்:23) ஆகும்.

## அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில்  மொல்லம்பட்டி பிரிவிலிருந்து கிழக்கே சுமார் 2 கி.மீ.தூரத்தில்  அமைந்து உள்ளது. கடல் மட்டத்திலிருந்து 521 மீட்டர் உயரத்தில் உள்ளது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, மொல்லம்பட்டி கிராமத்தில் 202 வீடுகள் உள்ளது. இக்கிராமத்தில் 775 பேர் வசிக்கின்றார்கள். பாலின விகிதம் 51.48 %. இதில் 399 பேர் ஆண்கள்; 376 பேர் பெண்கள். இக்கிராமத்தில் ஆரம்பப் பள்ளி 1 மட்டும் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகின்றன.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
வருவாய் கிராமத்தின் புறம்போக்கு நிலம் :
*குக்கிராமங்களின் எண்ணிக்கை :
இந்தக் கிராமத்தில் மக்கள் பெரும்பாலும் ஹிந்துக்கள் ஆகவே உள்ளனர் எனினும் 0.5001% கிருஸ்துவத்தை தழுவியுள்ளனர். அவர்கள் அனைவரும் பிற்கால குடியேரிகளே.
இந்தக் கிராமத்தில் மிகவும் பிரசித்தி பெற்ற கோவில்கள் என்றால் படபத்ரகாளியம்மன் கோவில், பெருமாள் கோவில், சூலை கருப்பராயன் கோவில், வீரமாத்தி அம்மன் கோவில், முதலியன.
இங்கு வாழும் மக்களின் பிரதான தொழில் விவசாயம், வீடு கட்டுதல் ஆகும். எனினும் ஒரு காலத்தில் மண்பாண்டத் தொழில் செழித்து இருந்து, பின்னர் காலம் மாற மாற எல்லாம் மறைந்து விட்டது.
பச்சை கீரைகள் இவ்வூரின் சிறப்புகளில் ஒன்று. இன்றும் இவ்வூர் மக்கள் நிறைய பேர் காலை 05.45 மணிக்கு வரும் ஒரே ஒரு சிற்றுந்து பிடித்து பழனி முழுவதும் வாணிபம் செய்கின்றனர்.
 
மாத அமாவாசை தினத்தில் படபத்ரகாளியம்மன் கோவில் தேரோட்டம் முக்கிய வீதிகளில் நடைபெறும் அதில் உள்ளுர் மற்றும் வெளியூர்களில் இருந்து திரளான பக்தர்கள் கலந்து கொள்வர்.
படபத்ரகாளியம்மன் கோவிலில் உள்ள இரு காவல் குதிரைகள் மிகவும் சிறப்பாகும்.
 
இவ்வூரில் வடக்கே கோயிலுக்கு எதிரில் இரண்டு சுமை தாங்கி கற்கள் உள்ளன. இவ்வூரில் தெற்கே களிக்கநாயக்கன் பட்டி எல்லையில் கொட்டாம்பாறை என ஒரு இடி விழுந்த பாறை உள்ளது. அதில் என்றுமே நீர் வற்றியதாக இருந்தது இல்லை. இவ்வூருக்கு கிழக்கு எல்லையில்  ஐந்து காற்றாலைகள் உள்ளன. இவை தனியார் நிறுவிய காற்றாலைகள் ஆகும்.

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
பெரிலியம் கார்பனேட்டு

பெரிலியம் கார்பனேட்டு (Beryllium carbonate ) என்பது BeCO3  என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும்
 
## அமைப்புகள்
பெரிலியம் கார்பனேட்டு மூன்று வடிவங்களில் காணப்படுகிறது. நீரற்றது, நான்குநீரேற்ற வடிவம் மற்றும் அடிப்படை பெரிலியம் கார்பனேட்டு என்பன அம்மூன்று வகைகளாகும். நீரற்ற நீரிலி வடிவ பெரிலியம் கார்பனேட்டு நிலைப்புத் தன்மையற்ற சேர்மமாகக் காணப்படுகிறது. இது பெரிலியம் ஆக்சைடு மற்றும் கார்பன் டையாக்சைடாக சிதைவடைகிறது. பெரிலியம் ஐதராக்சைடு கரைசலில் கார்பன் டையாக்சைடு குமிழ்களை செலுத்துவதன் மூலமாக நான்கு நீரேறிய பெரிலியம் கார்பனேட்டு உருவாகிறது இருந்தாலும் இவ்வடிவமும் நிலைப்புத்தன்மை அற்றதாகவே உள்ளது .

## தயாரிப்பு
அடிப்படை பெரிலியம் கார்பனேட்டு ஒரு கலவை உப்பாகும். பெரிலியம் சல்பேட்டும் அமோனியம் கார்பனேட்டும் சேர்ந்து வினைபுரிவதன் மூலம் இதைத் தயாரிக்க முடியும். இதனுடைய மூலக்கூறில் கார்பனேட்டு அயனியும் ஐதராக்சைடு அயனியும் இடம்பெற்று Be2CO3(OH)2  என்று குறிக்கப்படுகிறது. முன்னோர் இச்சேர்மத்தைத்தான் பெரிலியம் கார்பனேட்டு என்று அழைத்ததாக நம்பப்படுகிறது.

## பாதுகாப்பு
பல பெரிலியம் சேர்மங்கள் புற்றுநோயை உண்டாக்கும் தன்மை கொண்டவை என்பதால் இதையும் கவனித்துடன் கையாளவேண்டும். உடம்பின் மீது எரிச்சலை உண்டாக்கும் தன்மை இதற்கு உண்டு.

## மேற்கோள்கள்

பகுப்பு:பெரிலியம் சேர்மங்கள்
பகுப்பு:கார்பனேட்டுகள்
அமரபூண்டி

**அமரபூண்டி** (AMRAPOONDI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க்  கிராமம்(ஊர்). பழனி வருவாய் வட்டத்தின் இருபத்திநான்காவது  எண் கொண்ட வருவாய் கிராமம் (கிராம எண்:24 ) ஆகும். 

## அமைவிடம்
பழனியிலிருந்து திண்டுக்கல் செல்லும் மாநில நெடுஞ்சாலையில்  ஆயக்குடியிலிருந்து கிழக்கே சுமார் 12 கி.மீ.தூரத்தில்  அமைந்து உள்ளது. கடல் மட்டத்திலிருந்து 521 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, அமரபூண்டி கிராமத்தில் 1245 வீடுகள் உள்ளது. இக்கிராமத்தில் 4809 பேர் வசிக்கின்றார்கள். பாலின விகிதம் 50.21 %. இதில் 2415 பேர் ஆண்கள்; 2394 பேர் பெண்கள். இக்கிராமத்தில் ஆரம்பப் பள்ளி 3ம், நடுநிலைப் பள்ளி 1ம் உள்ளது.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : தொப்பம்பட்டி

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 603 முடிய
*வருவாய்கிராமத்தின் பரப்பு                                            : 2125.76.0 ஹெக்டேர்- (5252.87.ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
ரீடு வினை

**ரீடு வினை** (Reed reaction ) என்பது ஒளியின் உதவியைக் கொண்டு நீரகக்கரிமத்தை சல்போனைல் குளோரைடுகளாக ஆக்சிசனேற்றம் செய்யும் வினை முறையாகும். ஒரு தனி உறுப்பின் வழியாக நிகழும் இந்த ஒளிவேதியியல் உருமாற்ற வினையே ரீடு வினை அல்லது ரீடு செயல்முறை எனப்படுகிறது.

வினையின் முதல்படியில் குளோரின் மூலக்கூறு, ஒளியின் உதவியுடன் சம பிளவாகப் பிரிகையடைகிறது. பின்னர்  உருவாகும் குளோரின் அணு நீரகக்கரிம வளையத்தைத் தாக்கி ஐதரசன் குளோரைடை உருவாக்கி இதன் விளைவாக ஆல்க்கைல் தனி உறுப்பு உண்டாகிறது. அதைத் தொடர்ந்து மைய உலோக அணுவுடன் எலக்ட்ரான் வழங்கும் தன்மை கொண்ட பிணைப்புகளை SO2 அயனிகள் ஏற்படுத்துகின்றன. இதனால் சல்போனைல் தனிஉறுப்புகள் உருவாகின்றன. இறுதியாக இவை குளோரின் அணுக்களைத் தாக்கி  சல்போனைல் குளோரைடுகளைத் தருகின்றன. புதியதொரு குளோரின் அணு மூலம் சங்கிலி வினை அல்லது தொடர் வினை  தொடர்கிறது.

தொடர்வினையின் தொடக்கம்

::::Cl_2 \xrightarrow{h\nu} 2Cl\cdot 

தொடர்வினையின் வளர்ச்சிப் படிகள்:

::::R-H + \cdot Cl \longrightarrow R \cdot + HCl
::::R\cdot + :\!SO_2 \longrightarrow R- \dot{S} O_2
::::R- \dot{S} O_2 + Cl_2 \longrightarrow R-SO_2-Cl + Cl \cdot 

வினையில் உருவாகும் சல்போனைல் குளோரைடுகள் பரவலாக துப்புரவாக்கிகள் தொழிற்சாலைகளில் தாதுப்பொருளாக உபயோகமாகின்றன. 
குறிப்பிட்ட சில சூழல்களில் (40–80 °செ) ஆல்க்கேன்களின் குளோரினேற்றம் மட்டுமே நிகழ்கின்றன.
::::R-H + SO_2Cl_2 \rightarrow\ R-Cl + SO_2 + HCl

## மேற்கோள்கள்
* Reed, C. F. ; ; .
* 
* 
* 
* 

## இவற்றையும் காண்க
* தொடர் வினை

பகுப்பு:பதிலீட்டு வினைகள்
பகுப்பு:பெயர் வினைகள்
பகுப்பு:கரிம-வேற்றணுப் பிணைப்பு உருவாகும் வினைகள்
சலபாசனம்

**சலபாசனம்** என்பது யோகக் கலையின் ஆசனங்களில் ஒன்று.  ’சலபம்’ என்றால் வெட்டுக்கிளியைக் குறிக்கும். இந்த ஆசன நிலை வெட்டுக்கிளியின் தோற்றத்தை ஒத்திருப்பதால் சலபாசனம் என அழைக்கப்படுகிறது.

## செய்முறை
இவ்வாசனத்தை இரு விதங்களில் செய்யலாம்.

### முறை 1
:குப்புறப்படுத்துக்கொண்டு கைகளை உடலோடு ஒட்டி வைத்துக்கொள்ள வேண்டும். 
:இப்போது முகவாய்க்கட்டை விரிப்பின் மீது பட்டுக்கொண்டிருக்கும்படி வைத்துக்கொண்டு, உள்ளங்கைகளை ஆகாயத்தை நோக்கிப் பார்த்த வண்ணம் வைத்துக்  கொள்ள வேண்டும். 
:கால்கள் இரண்டும் ஒட்டியே நீட்டி வைத்துக்கொண்டிருக்க, முழங்கால்களை நன்கு விறைப்பாக நீட்டிய வண்ணம், கணுக்கால், கட்டைவிரல் ஆகியவற்றை நீட்டி தொப்புளுக்கு மேலாகக்கால்களை உயரே தூக்க வேண்டும்.  
:சாதாரண சுவாசத்தில் எழுப்பிப் பழகி விட்டுப் பின்னர் கால்களை மேலே தூக்குகையில் மூச்சை உள்ளிழுத்துக் கொண்டு கால்களை வெளியே விடுகையில் மூச்சை வெளிவிட வேண்டும். 
:கைகளும், முகமும் தரையில் அழுந்தி இருக்க வேண்டும்.

### முறை 2
:குப்புறப் படுத்த வண்ணம் கால்களை நீட்டிக் கைகளை உடலோடு ஒட்டி வைக்க வேண்டும். 
:இப்போது ஒரு காலை மட்டும் மேலே தூக்கிக் கொண்டு, மற்றொரு காலை எல் போல் மடித்து நீட்டிய காலின் முழங்கால் பகுதியில் வைத்துக் கொள்ள வேண்டும். 
:இம்முறையில் குறைந்தது இருபது விநாடிகளாவது இருக்க வேண்டும். 
:பின்னர் கால் மாற்றிச் செய்ய வேண்டும்.

## பலன்கள்
இதன் மூலம் வயிற்றுப் பகுதியிலுள்ள தசைகள் சுருங்கி இறுக ஆரம்பிக்கும். உண்ணும் உணவு செரிமானமாக இந்த ஆசனம் உதவும். சிறுநீரகங்கள், கல்லீரல் அனைத்துக்கும் புத்துணர்ச்சி கிடைக்கும். வாயு, வயிற்றுக்கடுப்பு, மலச்சிக்கல் போன்றவற்றிற்கு நிவாரணம் ஏற்படும். வயிறு பெரியதாக இருக்கும் பெண்கள் இந்த ஆசனப் பயிற்சியை மேற்கொண்டால் வயிறு சுருங்கி சாதாரண நிலைக்கு வரும். பொதுவான வயிற்றுத் தொந்திரவுகள் குறையும். 

## செய்யக்கூடாதோர்
ஆபரேஷன் செய்து கொண்டவர்களோ, மாரடைப்பு, இருதநோய் உள்ள்ள்வர்கள், கர்ப்பிணிகள் இவ்வாசனத்தைச் செய்யக் கூடாது.

## பட இணைப்புகள்
படம் - https://www.flickr.com/photos/speakingoffaith/6991674088/sizes/m

## ஆதாரங்கள்
*சலபாசனம்-தினகரன் நாளிதழில் .
*சலபாசனம்- மாலைமலர் நாளிதழில் 

## மேற்கோள்கள்

பகுப்பு:யோகாசனங்கள்
புரோமின் ஈராக்சைடு

**புரோமின் ஈராக்சைடு** **(Bromine dioxide)** என்பது BrO2 என்ற மூலக்கூற்று வாய்ப்பாடுடன் கூடிய ஒரு வேதிச் சேர்மம் ஆகும். புரோமினும் ஆக்சிசனும் சேர்ந்து உருவாகும் இச்சேர்மம் மஞ்சள் நிறத்தில் இருந்து மஞ்சள் கலந்த ஆரஞ்சு நிறத்திற்கு மாறக்கூடியதாக நிலைப்புத் தன்மையற்று காணப்படுகிறது. முதன்முதலில் 1937 ஆம் ஆண்டில் கண்டுபிடிக்கப்பட்ட இச்சேர்மம் வளிமண்டலத்தில் உள்ள ஓசோனுடன் ஈடுபடும் வினை முக்கியத்துவம் பெறுமென முன்கணித்துக் கூறப்பட்டது. புரோமின் ஈராக்சைடு , குளோரின் ஈராக்சைடுக்கு இணையான பண்புகளைப் பெற்றுள்ளது. இதற்கு இணையாகக் கருதப்படும் ஆலசனைவிட தனிமவரிசை அட்டவணையில் ஒரு வரிசை அதிகமான இடத்தில் புரோமின் இடம்பெற்றுள்ளது.

## தயாரிப்பு மற்றும் வினைகள்
புரோமின் மற்றும் ஆக்சிசன் கலந்த கலவையில் குறைவான வெப்பநிலை மற்றும் அழுத்தத்தில் மின்சாரத்தைச் செலுத்தினால் புரோமின் ஈராக்சைடு உண்டாகிறது. 
50 பாகை செல்சியசு வெப்பநிலையில் முக்குளோரோபுளோரோமீத்தேன்  முன்னிலையில் புரோமின் வாயுவுடன் ஓசோனைச் சேர்த்தும் புரோமின் ஈராக்சைடைத் தயாரிக்கலாம்.
ஒரு காரத்துடன் இச்சேர்மத்தைச் சேர்க்கும் போது புரோமைடும் புரோமேட்டு எதிர் அயனிகளும் உண்டாகின்றன. 

:6 BrO2 + 6 NaOH → NaBr + 5 NaBrO<sub>3</sub> + 3 H<sub>2</sub>O

## மேற்கோள்கள்

பகுப்பு:புரோமின் சேர்மங்கள்
பகுப்பு:ஆக்சைடுகள்
விபரீதகரணி

thumb|விபரீதகரணி
**விபரீதகரணி ஆசனம்** யோகக் கலையின் யோகாசனங்களில் ஒன்று. இது கிட்டத்தட்ட சர்வாங்காசனம் போலவே செய்யப்படும். ஆகையால் சர்வாங்காசனம் செய்ததும் இதை அடுத்துச் செய்யலாம். இதிலே கால் மட்டுமே செங்குத்தாகத் தூக்க வேண்டும். உடல் பகுதியைச் சாய்வாக வைத்துக் கொள்ள வேண்டும். ஆனால் சர்வாங்காசனத்திலோ உடல் முழுதும் தலைகீழாய்க் கொண்டு வருகிறோம்.

## செய்முறை
thumb|விபரீதகரணி
:விரிப்பில் சர்வாங்காசனத்திற்குப் படுப்பது போல மல்லாந்து படுத்துக்கொண்டு, மூச்சை உள்ளே இழுக்கவும். 
::உள்ளேயே மூச்சை நிறுத்திக்கொண்டு நீட்டியகால்களை ஒன்றாக அப்படியே மேலே தூக்க வேண்டும். 
:தூக்கும்போதே இரண்டு கைகளாலும் இடுப்புக்கு முட்டுக் கொடுக்க வேண்டும். 
:இரு கைகளாலும் இடுப்பைத் தாங்கிய வண்ணம் கால்கள் மட்டும் செங்குத்தாய்த் தூக்க வேண்டும். 
:உடல் பாரம் முழுதும் பின் கழுத்து, நெஞ்சின் பின்புறப் பகுதி ஆகியவற்றால் தாங்க வேண்டும். 
:இப்போது மூச்சை நன்கு வெளியே விட வேண்டும். 
:மீண்டும் மூச்சை உள்ளுக்கு இழுத்து வெளியே விட்டு இப்பயிற்சியை மேற்கொள்ள வேண்டும்.

ஆரம்பத்தில் இடுப்பைத் தூக்கிப் பிடிக்கச் சிரமமாக இருக்கும். அப்போது இரண்டு மூன்று தலையணைகளை இடுப்புப் பக்கம் முட்டுக் கொடுத்துக்கொண்டு பயிற்சி செய்யலாம். அப்போது கைகளுக்கு வேலை இல்லாததால் அவற்றை இரு பக்கமும் கவிழ்ந்தாற்போல் வைத்துக் கொள்ளலாம். பின்னர் மெல்ல மெல்லத் தலையணையை எடுத்துவிட்டுத் தலையணை இல்லாமல்  பயிற்சிகளைச் செய்யலாம்

## பலன்கள்
இந்த ஆசனம் மார்புக்கு நல்லது. சுவாச நோய்களுக்கு நல்லது. சளி, இருமல், காசநோய், ஆஸ்த்மா போன்ற நோய்கள் தலைகாட்டா. நரம்புத் தளர்ச்சி, ரத்த அழுத்தம், சிறுநீரகக் கோளாறுகள் போன்றவை வாரா. கழுத்துப் பகுதியில் ரத்த ஓட்டம் ஏற்படுமாகையால் தைராய்டு சுரப்பி நன்கு வேலை செய்யும். கை கால்களுக்கும் இரத்த ஓட்டம் நன்கு ஏற்படும்.

## செய்யக்கூடாதவர்கள்
கருவுற்ற பெண்கள் இந்த ஆசனத்தைச் செய்யக்கூடாது.

## ஆதாரங்கள்
*விபரீதகரணி ஆசனம்-தினகரன் நாளிதழில் 
*நீரிழிவு நோயை குணப்படுத்தும் விபரீதகரணி-மாலைமலர் நாளிதழில் 

பகுப்பு:யோகாசனங்கள்
பகுப்பு:மாற்று மருத்துவங்கள்
பகுப்பு:இந்து சமயம்
கந்தளாய் அணை

**கந்தளாய் அணை** (Kantale Dam) இலங்கை கிழக்கு மாகாணத்தில் அமைந்துள்ள ஒரு கட்டுக்கரை அணையாகும். இது வேளாண்மைக்காக நீரைத்தேக்க உதவுகிறது. இது 14,000 அடி (4,267 மீட்டர்) நீளமும், 50 அடி (15 மீட்டர்) உயரமும் கொண்டது. 1986 ஏப்ரல் 20 ஆம் தேதி இந்த அணை உடைந்து உயிர்ச்சேதம் உட்படப் பெரும் சேதங்களை விளைவித்தது. பேராற்றை மறித்துக் கட்டப்பட்டுள்ள இந்த அணை ஆற்று நீரின் பெரும்பகுதியைத் தேக்கி வைத்துக்கொள்வதால் வெளியேறுப்போது இது சிறிய ஆறாகத் திருகோணமலை துறைமுகப் பகுதியில் கடலை அடைகிறது. 

## 1986 அணை உடைப்பு
1986 ஏப்ரல் 20 அதிகாலை 3.00 மணிக்கு அணை உடைத்துக்கொண்டது. குளத்து நீர் ஒரு சுவர்போல தாழ்ந்த பகுதிகளில் உள்ள ஊர்களுக்குள் புகுந்தது. ஏறத்தாழ 120-180 வரையிலானோர் இறந்தனர். 1600 வீடுகள் சேதமாயின. 2000 ஏக்கர் நெற்பயிர் அழிந்துபோனது. 8,000 குடும்பங்கள் இதனால் பாதிக்கப்பட்டன. மிகவும் பாரமான வண்டிகள் அணையின் மீது போக்குவரத்துச் செய்தமை அணை உடைந்ததற்கான காரணங்களுள் ஒன்றாகச் சொல்லப்படுகிறது..

## மேற்கோள்கள்

பகுப்பு:இலங்கையில் உள்ள அணைகள்
கோபால்ட்(II) ஆக்சலேட்டு

**கோபால்ட்(II) ஆக்சலேட்டு** *(Cobalt(II) oxalate)* என்பது CoC2O4  என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். மற்ற எளிய {[கனிம வேதியியல்]] ஆக்சலேட்டுகளைப் போல கோபால்ட்(II) ஆக்சலேட்டும் ஓர் அணைவுப் பல்லுறுப்பியாகும். மைய உலோக அயனியான Co(OH2)2 உடன் ஆக்சலேட்டு ஈனிகள் அல்லது ஈதல் தொகுதிகள் இணைக்கப்பட்டுள்ளன. ஒவ்வொரு கோபால்ட்டும் எண்முகிவடிவ அணைவுகளாகின்றன.

தூள் உலோகவியல் பயன்பாடுகளுக்குத் தேவையான கோபால்ட் வினையூக்கிகள் மற்றும் கோபால்ட்டின் உலோகத்தூள் போன்றனவற்றைத் தயாரிக்க   கோபால்ட்(II) ஆக்சலேட்டு பயன்படுகிறது. இலித்தியம் அயனி மின்கலங்களின் மறுசுழற்சி செயல்முறையின் போது இது உருவாக்கப்படுகிறது. கந்தக அமிலத்துடன் கரைத்துக் கழுவி  அமோனியம் ஆக்சலேட்டுடன் சேர்த்து வீழ்படிவாக்கப்பட்டு கோபால்ட் இங்கு நேர்முனைப் பொருளாகக் (LiCoO2) பெறப்படுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:ஆக்சலேட்டுகள்
கோபால்ட்(II) கார்பனேட்டு

**கோபால்ட்(II) கார்பனேட்டு** (Cobalt(II) carbonate) என்பது CoCO3  என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். கோபால்ட்டை அதன் தாதுப் பொருட்களில் இருந்து பிரித்தெடுத்த பின்னர் நீர்ப்பகுப்பு உலோகவியல் தூய்மையாக்கலின்போது சிவந்த காந்தயீர்ப்பு திண்மமாக ஓர் இடைநிலையாக உருவாகிறது. இது ஒரு கனிம வேதியியல் நிறமி மற்றும் வினையூக்கிகளுக்கான முன்னோடியாக விளங்குகிறது. வர்த்தக நோக்கில் வெளிறிய ஊதா நிறத்தில் அடிப்படைகோபால்ட் கார்பனேட்டாக விற்பனைக்கு கிடைக்கிறது. இதன் மூலக்கூற்று வாய்ப்பாடு CoCO3(Co(OH)x(H2O)y மற்றும் இதன் (சிஏஎசு எண்)12069-68-0) ஆகும்.

## தயாரிப்பு மற்றும் பண்புகள்

கோபால்டசசல்பேட்டுடன் சோடியம் பைகார்பனேட்டு கரைசலைச் சேர்த்து சூடாக்குவதன் மூலம் கோபால்ட்(II) கார்பனேட்டைத் தயாரிக்க முடியும்.
: 3 CoCO3 + 1/2 O2  →   Co3O4  + 3 CO2
இக்கார்பனேட்டை சுண்ணாம்புக் காளவாயில் இட்டு மிகவுயர்ந்த வெப்பநிலைக்கு சூடாக்குவதால் Co3O4  உருவாகிறது.

இச்சேர்மத்தை  மேலும் உயர் வெப்பநிலை அளவுக்கு  சூடாக்குவதன் மூலம் CoO ஆக மாறுகிறது. இடைநிலை உலோக கார்பனேட்டுகளைப் போல கோபால்ட்(II) கார்பனேட்டும் நீரில் கரைவதில்லை. ஆனால் கனிம அமிலங்களால் உடனடியாகத் தாக்கப்படுகிறது.
 
:CoCO3  +  2 HCl  +  5 H2O   →   [Co(H2O)6]Cl2  +  CO2
## பயன்கள்
கோபால்ட் கார்பனைல் மற்றும் பலவேறு கோபால்ட் உப்புகள் தயாரிப்புக்கு கோபால்ட்(II) கார்பனேட்டு ஒரு முன்னோடி சேர்மமாக விளங்குகிறது. கோபால்ட் ஒர் இன்றியமையாத உலோகம் என்பதால் இணைப்பு உணவின் பகுதிப்பொருளாக சேர்த்துக் கொள்ளப்படுகிறது. மட்பாண்டத் தொழிலில் நீலநிற மெருகிடலுக்கு இச்சேர்மம் ஒரு முன்னோடியாக இருந்தது. குறிப்பாக நெதர்லாந்திலுள்ள டெல்பு நகர மண்பாண்டங்களுக்கு என்பது குறிப்பிடத்தக்கது ஆகும். 
## முன்பாதுகாப்பு
இச்சேர்மத்தை உட்கொள்ள நேர்ந்தால் உடலுக்குத் தீங்கு விளைவிக்கும். கண்கள் மற்றும் தோலின் மீது பட்டால் எரிச்சலை உண்டாக்கும்.     
## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:கார்பனேட்டுகள்
கோபால்ட்(II) சயனைடு

**கோபால்ட்(II) சயனைடு** (Cobalt(II) cyanide) என்பது Co(CN)2  என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். இது ஒரு அணைவுப் பல்லுறுப்பியாகும். பல ஆண்டுகளாக இச்சேர்மம் கனிம வேதியியல் தொகுப்பு வினைகளுக்காகவும் ஓரிய வினையூக்க வினைகளுக்காகவும் இடைவிட்டு கவனத்தை ஈர்த்தபடி இருந்தது.

## பயன்கள்
கோபால்ட் கார்பனைல் சேர்மங்கள் தயாரிப்புக்கு  கோபால்ட்(II) சயனைடு ஒரு முன்னோடி சேர்மமாக விளங்கியது.
  
## தயாரிப்பு
கோபால்டு உப்புக் கரைசலுடன் பொட்டாசியம் சயனைடைச் சேர்த்தால் சிவந்த பழுப்புநிற வீழ்படிவாக மூவைதரேட்டு உப்பு உண்டாகிறது:.

:CoCl2(H2O)6 + 2 KCN → Co(CN)2 + 2 KCl  +  6 H2O

நீரேறிய Co(CN)2 அதிகளவு பொட்டாசியம் சயனைடில் கரைந்து சிவப்புநிற K4Co(CN)6. கரைசலாக உருவாகிறது. இது மேலும் ஆக்சிசனேற்றம் அடைந்து மஞ்சள்நிற  K3Co(CN)6. கரைசலாக மாறுகிறது.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:சயனைடுகள்
பகுப்பு:நைதரசன் சேர்மங்கள்
ஆயக்குடி கிழக்கு

**ஆயக்குடி கிழக்கு** (AAYAKKUDI EAST) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு வருவாய்க்  கிராமம்(ஊர்). பழனி வருவாய் வட்டத்தின் இருபத்தொன்பதாவது  எண் கொண்ட வருவாய் கிராமம் (கிராம எண்:29)<r ஆகும்.  ஆயக்குடி ஒரு பேரூராட்சி ஆகும்.

## அமைவிடம்
பழனியிலிருந்து திண்டுக்கல் செல்லும் மாநில நெடுஞ்சாலையில்  பழனியிலிருந்து  சுமார் 7 கி.மீ.தூரத்தில் அமைந்து உள்ளது. கடல் மட்டத்திலிருந்து 403 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, ஆயக்குடி கிழக்கு கிராமத்தில் 23,410 பேர் வசிக்கின்றார்கள். பாலின விகிதம். எழுத்தறிவு பெற்றவர்கள் பேர். இதில் பேர் ஆண்கள்; பேர் பெண்கள். எழுத்தறிவு பெற்றுள்ளோர் சதவீதம் 59.5% . ஆறு வயதுக்குட்பட்டோர் சதவீதம் 12% ஆவர்.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. கொடைக்கானல் மலைத்தொடரின் வடபகுதியின் அடிவாரப்பகுதியானதால் எலுமிச்சை, இலவம்(பஞ்சு), மா, கொய்யா, சப்போட்டா, போன்ற பழத்தோட்டமும், கரும்பு, தென்னை, பாக்கு போன்ற பணப்பயிர்களும் பயிரிடப்படுகிறது. மா, கொய்யா, சப்போட்டா, இவைகளுக்கென தினசரி சந்தை நடைபெறுகிறது.

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 1401 முடிய
*வருவாய்கிராமத்தின் பரப்பு                                            : 3729.17.50 ஹெக்டேர்- (9214.98 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## இவற்றையும் காண்க
ஆயக்குடி

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
கல் விகாரை

**கல் விகாரை** (, ஆங்கிலம்: Gal Vihara), புத்தருக்கான ஒரு பாறைக் கோயில். இலங்கையின் வடமத்திய மாகாணத்தில் பண்டைக்கால நகரமான பொலநறுவையில் அமைந்துள்ள இந்த விகாரை பழைய காலத்தில் **உத்தரராம** என அழைக்கப்பட்டது. இது 12 ஆம் நூற்றாண்டில் முதலாம் பராக்கிரமபாகுவினால் கட்டுவிக்கப்பட்டது. பெரிய கருங்கற்பாறை முகப்புக்களில் செதுக்கப்பட்டுள்ள நான்கு புத்தர் சிற்பங்கள் இக்கோயிலின் முக்கிய அம்சம். இவற்றுள் ஒன்று பெரிய இருக்கும் சிலை, இன்னொன்று சிறிய இருக்கும் சிலை, மற்றொன்று நிற்கும் நிலையில் உள்ள சிலை, நான்காவது படுத்த நிலையில் உள்ளது. இவை, பழங்காலச் சிங்களச் சிற்பக் கலைக்கான சிறந்த எடுத்துக்காட்டுக்களுள் சில வாகும். இதனால், பொலநறுவையில் உள்ள நினைவுச் சின்னங்களுள் அதிகம் மக்கள் வருகை தருகின்ற இடமாக கல் விகாரை விளங்குகிறது.

இங்குள்ள சிற்பங்கள் இதற்கு முந்திய அனுராதபுரக் காலச் சிற்பங்களைவிட வேறு பாணியில் அமைந்திருப்பதுடன், சில குறிப்பிடத்தக்க வேறுபாடுகளையும் காட்டுகின்றன. நிற்கும் சிற்பத்தை அடையாளம் காண்பதில் தொல்லியலாளரிடையே கருத்துவேறுபாடுகள் உள்ளன. சிலர் அச்சிற்பம் புத்தருடையது அல்ல என்றும் அது பிக்கு ஆனந்தருடையது என்றும் கருதுகின்றனர். ஒவ்வொரு சிற்பமும் அது செதுக்கப்பட்ட பாறையைக் கூடிய அளவு பயன்படுத்தக்கூடிய விதத்திலேயே உருவாக்கப்பட்டுள்ளன. அத்துடன் அவற்றின் உயரமும் பாறைகளின் உயரத்தை அடிப்படையாகக் கொண்டே தீர்மானிக்கப்பட்டுள்ளதாகத் தெரிகிறது.

இவ்விடத்திலேயே முதலாம் பராக்கிரமபாகு பௌத்த குருத்துவத் தன்மையைத் தூய்மைப் படுத்துவதற்கு குருமார்களின் கூட்டத்தைக் கூட்டி அதற்கான நெறிமுறைகளை வகுத்தார். இந்த நெறிமுறைகள் இங்குள்ள ஒரு பாறையில் வெட்டப்பட்டுள்ளன.

## மேற்கோள்கள்

பகுப்பு:இலங்கையின் தொல்லியற்களங்கள்
பகுப்பு:புத்தர் சிலைகள்
திங்களூர்

**திங்களூர்** , இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் உள்ள ஊர் ஆகும்.

## மக்கள்
இந்த ஊருக்கான மக்கள் தொகை விவரங்கள்:

## சான்றுகள்

பகுப்பு:ஈரோடு மாவட்டத்திலுள்ள ஊர்களும் நகரங்களும்
பேரோடு

**பேரோடு**  என்பது இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் உள்ள ஓர் ஊர் ஆகும்.

## மக்கள்
இந்த ஊருக்கான மக்கள் தொகை விவரங்கள்

## மேற்கோள்கள்


பகுப்பு:ஈரோடு மாவட்டத்திலுள்ள கிராமங்கள்
கோபால்ட்(II) புரோமைடு

**கோபால்ட்(II) புரோமைடு** *(Cobalt(II) bromide)* என்பது CoBr2 என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். சிவப்புநிறத்தில் திண்மமாக காணப்படும் இச்சேர்மம் தண்ணீரில் கரைகிறது. சில செயல்முறைகளில் இது வினையூக்கியாகப் பயன்படுத்தப்படுகிறது.

## பண்புகள்

நீரற்ற கோபால்ட்(II) புரோமைடு பச்சைநிற படிகங்களாகக் காணப்படுகிறது. 100 பாகை செல்சியசு வெப்ப நிலையில் கோபால்ட்(II) புரோமைடின் அறுநீரிலியானது நான்கு நீர்ப்படிக மூலக்கூறுகளை இழந்து  கோபால்ட் இருஐதரேட்டாக உருவாகிறது.

:CoBr2.6H2O   →   CoBr2.2H2O  +  4 H2O

மேலும் 130 பாகை செல்சியசு வெப்பநிலை வரை சூடாக்கும்போது நீரற்ற கோபால்ட்(II) புரோமைடு உற்பத்தியாகிறது. 

:CoBr2.2H2O → CoBr2   +  2 H2O

நீரற்ற கோபால்ட்(II) புரோமைடு 678 பாகை செல்சியசு வெப்பநிலையில் உருகுகிறது. உயர் வெப்பநிலைகளில் இச்சேர்மம் ஆக்சிசனுடன் வினை புரிந்து கோபால்ட்(II, III) ஆக்சைடு மற்றும் புரோமின் ஆவியாக உருவாகிறது. 

## தயாரிப்பு

கோபால்ட் ஐதராக்சைடுடன் ஐதரோபுரோமிக் அமிலத்தைச் சேர்த்து வினைப்படுத்துவதன் மூலம் நீரேறிய கோபால்ட்(II) புரோமைடைத் தயாரிக்க முடியும்.
:Co(OH)2(s) + 2HBr(aq) → CoBr2.6H2O(aq) 
தனிம கோபால்ட்டுடன் திரவ புரோமினை நேரடியாக வினைபுரியச் செய்து நீரற்ற கோபால்ட்(II) புரோமைடைத் தயாரிக்க முடியும்.
 
## வினைகள் மற்றும் பயன்கள்

நீர்த்த அமோனியாவில் கோபால்ட்(II) புரோமைடின் கரைசலைச் சேர்த்து ஆக்சிசனேற்றம் செய்வதன் மூலம் மரபார்ந்த ஒருங்கிணைப்புச் சேர்மம் புரோமோபென்டமின் கோபால்ட்(III) புரோமைடு தயாரிக்க முடிகிறது. 
:2 CoBr2  +  8 NH3  +  2 NH4Br  +  H2O2   →    2 [Co(NH3)5Br]Br2  +  2 H2O

கோபால்ட்(II) புரோமைடின் முப்பீனைல்பொசுபீன் அணைவுச்சேர்மங்கள் கரிமத்தொகுப்பு வினைகளில் வினையூக்கியாகப் பயன்படுத்தப்படுகின்றன,

## முன்பாதுகாப்பு

கோபால்ட்(II) சேர்மங்களுடன் அதிக நேரம் இருக்க நேர்ந்தால் கோபால்ட் நச்சால் பாதிப்பு உண்டாக வாய்ப்புகள் உண்டு. புரோமைடுகளும் கூட சிறிதளவு நச்சுத்தன்மை கொண்டவை என்பதையும் கவனத்திற் கொள்ள வேண்டும் Bromide is also mildly toxic.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பாகியன் குகை

**பாகியன் குகை** (*Fa Hien Cave*) என்பது இலங்கையின் மேல் மாகாணத்தில் உள்ள களுத்துறை மாவட்டத்தில் அமைந்துள்ள ஒரு குகை ஆகும். இது புத்த பிக்குவான ஃபாசியெனின் (Faxian) பெயரைத் தழுவியே இக்குகைக்குப் பெயர் ஏற்பட்டதாக மரபுவழிக் கதைகள் கூறுகின்றன. ஆனாலும், இதற்கு எவ்விதத் தொல்லியல் சான்றுகளோ வரலாற்றுச் சான்றுகளோ கிடையா. 1960களிலும், 1980களிலும் தொல்பழங்கால மனித எலும்புக்கூட்டு எச்சங்கள் இக்குகையில் கண்டுபிடிக்கப்பட்டதனால் இக்குகை முக்கியத்துவம் பெறுகிறது.

## வரலாற்றுக்கு முந்தியகால மனித எச்சங்கள்

இந்தக் குகையில் கண்டுபிடிக்கப்பட்ட முதல் மனிதப் புதைகுழி 1968ல் தொல்பொருளியல் திணைக்களத்தைச் சேர்ந்த சிரான் யூ. தெரணியகலவினால் கண்டுபிடிக்கப்பட்டது. பின்னர் 1988ல் உதவியாளரான டபிள்யூ. எச். விஜேபாலவுடன் சேர்ந்து மீண்டும் ஆய்வு நடத்தினார். நுண்கற்கருவிகள், பழங்கால நெருப்பின் எச்சங்கள், தாவர மற்றும் மனித எச்சங்கள் என்பன ஆய்வின்போது கிடைத்த முக்கிய பொருள்கள். கதிரியக்கக்காபன் காலக்கணிப்பின்படி இக்குகையில் ஏறத்தாழ 33,000 முதல் 4,750 ஆண்டுகள் முன்பு வரை மனிதர் வாழ்ந்தது தெரியவருகிறது. பல்வேறு மட்டங்களில் இருந்து எடுக்கப்பட்ட மனித எச்சங்கள் கோர்னெல் பல்கலைக்கழகத்தின் மனித உயிரியல் ஆய்வுகூடத்துக்கு எடுத்துச்செல்லப்பட்டன. அங்கே முனைவர் கென்னத் ஏ. ஆர். கென்னடியும் அவரது மாணவர்களில் ஒருவரான யோஆன் எல். சகோர்ஸ்கியும் அவற்றை ஆய்வு செய்தனர். மனித எலும்புகளின் மிகப் பழைய துண்டுகளில் ஒன்று சிறு பிள்ளைக்குரியது, இரண்டு வயது கூடிய சிறுவர்களிக்கும், இன்னொன்று இளம் பருவம் சார்ந்த ஒருவருக்கும், மேலும் இரண்டு வயது வந்தவர்களுக்கும் உரியதாகக் காணப்பட்டது. இவை இரண்டாம் நிலை புதைப்புக்கு உரிய சான்றுகளைக் கொண்டவையாக இருந்தன. இரண்டாம்நிலைப் புதைப்பு என்பது, இறந்த உடலைச் சிதைவடையவும், பிணந்தின்னி விலங்குகளுக்கு உணவாகவும் விட்ட பின்னர் எலும்புகளைப் புதைப்பதைக் குறிக்கும். பிந்தியகால எச்சங்கள் 6,850 ஆண்டுகள் பழமையான சிறு பிள்ளையொன்றின் எலும்பும், 5,400 ஆண்டுகள் பழமையான இளம் பெண்ணுடைய எலும்பையும் உள்ளடக்கியிருந்தன. இரண்டுமே இரண்டாம்நிலைப் புதைப்புகள்.

## மேற்கோள்கள்


## வெளியிணைப்புகள்
* Official Web Portal 
* Pre-and Protohistoric Settlement in Sri Lanka
* Prehistoric basis for the rise of civilisation in Sri Lanka and southern India
* Pahiyangala Cave: a journey of evolution 

பகுப்பு:இலங்கையின் தொல்லியற்களங்கள்
பகுப்பு:இலங்கையிலுள்ள குகைகள்
ஈங்கூர்

**ஈங்கூர் ** (*Ingur*) இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு ஊர் ஆகும். இந்த ஊர் பெருந்துறையிலிருந்து சென்னிமலை செல்லும் வழியில் அமைந்துள்ளது.

## மக்கள்
இந்த ஊருக்கான மக்கள் தொகை விவரங்கள்:

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
சண்முக. செல்வகணபதி

**முனைவர் சண்முக. செல்வகணபதி** (பிறப்பு ஜனவரி 15, 1949, திருவீழிமிழலை) தமிழ் இலக்கியங்களிலும், தமிழிசையிலும் ஆழ்ந்த புலமைபெற்று, எழுத்தாலும் பேச்சாலும் தமிழ்ப்பணி செய்து வருபவர்களுள் குறிப்பிடத் தகுந்தவர். திருவையாறு அரசர் கல்லூரியில் முதல்வர் பொறுப்பேற்றுத் திறம்படப் பணியாற்றிய பேராசிரியர். இலக்கியக்கூட்டங்களின் வழியாகவும், சமயச் சொற்பொழிவுகள் வழியாகவும் மக்களிடம் தம் கருத்துகளைக் கொண்டு சேர்க்கும் பெரும்பணியில் உள்ளவர். இராவ் சாகேப் ஆபிரகாம் பண்டிதரின் கருணாமிர்த சாகரம்  நூலினை இசைச்சித்திரமாக 15 பொழிவுகளாகத் திருச்சிராப்பள்ளி வானொலியில் வழங்கியவர் (2009 சூன் - 2009 ஆகத்து). இதுவரை 650 மேற்பட்ட மேடைகளில் இலக்கியப் பொழிவுகளாற்றியுள்ளவர்.

## வாழ்க்கைக் குறிப்பு
இவர் மரபு வழியாகப் பெரும் இசைக்குடும்பத்தில் பிறந்தவர். இவரது பெற்றோர் கி. சண்முகம், குப்பம்மாள். இவர் தனது தொடக்கக் கல்வியைத் திருவீழிமிழலையிலும், புகுமுக வகுப்பைக் குடந்தை அரசு கல்லூரியிலும், பி.ஓ.எல்இ முதுகலைப் பட்டங்களை அண்ணாமலைப் பல்கலைக்கழகத்திலும் பயின்று தமிழ்ப்புலமையை வளர்த்துக் கொண்டவர். 

## பணிகள்
டாக்டர் வ.சுப. மாணிக்கனாரின் நாடகங்கள் ஓர் ஆய்வு என்னும் தலைப்பில் 1987 இல் இளம் முனைவர் பட்ட ஆய்வு செய்தவர். பாரதிதாசன் பல்கலைக்கழகத்தில் 1991 இல் ஒப்பியல் நோக்கில் பாரதிதாசன்- கார்ல் சாண்ட்பர்க்கு என்ற தலைப்பில் ஆய்வு செய்து முனைவர் பட்டம் பெற்றவர். 

## பொழிவுகள்
இவர் திருவையாறு ஐயாறப்பர் கோயிலில் 90 திருப்புகழ்ப் பொழிவுகளும், திருவீழிமிழலை ஆலயத்தில் 110 திருமுறைப்பொழிவுகளும், திருத்தவத்துறை ப.சு. நற்பணி மன்றத்தின் சார்பில் 64 திருப்புகழ் இசைவிளக்க பொழிவுகளும், திருவரங்கம் செண்பகத் தமிழ் அரங்கில் இசைத்தமிழ் அறிஞர் தொடர்ப்பொழிவும், தஞ்சாவூர் உலகத் திருக்குறள் பேரவை சார்பில் இசைத்தமிழ் அறிஞர் என்ற தலைப்பில் 33 பொழிவுகளும் நிகழ்த்தியுள்ளார்.

## விருதுகள்

## வெளிவந்த நூல்கள்
* ஒப்பிலக்கிய நோக்கில் தமிழ் இலக்கணம்
* மொழியியல் நோக்கில் தமிழ் இலக்கணம்
* கல்வி உளவியல் மனநலமும் மனநலவியலும்
* தனியாள் ஆய்வு
* வரலாற்று மொழியியல் நோக்கில் தமிழ் இலக்கணம்
* தமிழ் மொழியியல் மைச்சுருள் அச்சு
* தமிழிசை ஆதி மும்மூர்த்திகள், சீர்காழி அருணாசலக்கவிராயர்
* தொல்காப்பியம் எழுத்ததிகாரம்
* மொழிபெயர்ப்பியல்
* பாரதிதாசன் கார்ல் சாண்ட்பர்க்கு ஓர் ஒப்பியல் ஆய்வு
* ஒப்பிலக்கிய வரம்பும் செயல்பாடும்
* திருவீழிமிழலை திருத்தலம்
* நன்னூல் தெளிவுரை
* சீர்காழி மூவர்
* தமிழ்க்கலைகள், இசைக்கலை நுட்பங்கள்(ஆறு பாடங்கள்)
* தொல்காப்பியம் எழுத்ததிகாரம்
* அருணகிரியாரின் அருந்தமிழ் ஆளுமைகள்
* இடைநிலைக் கல்வி நூல் தமிழ்ப்பாடம்
* சித்தர் கருவூரார் வரலாறும் பாடல்களும்
* பண்ணாராய்ச்சி வித்தகர் குடந்தை ப. சுந்தரேசனார் வாழ்வும் வாக்கும்.
* மேனிலைக் கல்விநூல் தமிழ் ( 3 பாடங்கள்)
* இசைத்தமிழ் அறிஞர்கள் தொகுதி 1
* இராவ் சாகிப் தஞ்சை மு. ஆபிரகாம் பண்டிதர்
* தஞ்சை தந்த ஆடற்கலை
* தொல்காப்பியம் செய்யுளியல்
* அருள்மிகு புன்னைநல்லூர் மாரியம்மன் திருத்தலப் பெருமை
* கட்டளைகள் ஒதுவார் பட்டயப் படிப்பு பாட நூல்(அச்சில்)
* தமிழிசை மூவர்- ஓதுவார் பட்டயப் படிப்பு பாடநூல்
* திருமங்கலமும் ஆனாய நாயனாரும்(அச்சில்)
* செந்தமிழ்க் கோயிலின் சிந்தனைச் சிற்பம்

## வெளி இணைப்புகள்
* தமிழிசை அறிஞர் பேராசிரியர் சண்முக. செல்வகணபதி
* தஞ்சை தந்த ஆடற்கலை
* முனைவர் சண்முக செல்வகணபதி சைவசித்தாந்த நேர்முகப் பயிற்சி வகுப்புகள் 26-07-2015
* முனைவர் சண்முக செல்வகணபதி சைவசித்தாந்த நேர்முகப் பயிற்சி வகுப்புகள் 26-07-2015

## மேற்கோள்கள்

பகுப்பு:தமிழ்நாட்டுத் தமிழறிஞர்கள்
குட் டாக்டர்

**குட் டாக்டர்** என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை கி மின்-சூ மற்றும் கிம்-ஜின்-வூ என்பவர்கள் இயக்கியுள்ளார்கள். இந்த தொடரில் ஜோ வோன், மூண் சியா-வோன், ஜோ சாங்-வூக் உள்ளிட்ட பலர் நடித்துள்ளனர்.

இந்த தொடர் ஆகஸ்ட் 5, 2013ஆம் ஆண்டு முதல் அக்டோபர் 8, 2013ஆம் ஆண்டு வரை தென் கொரியா நாட்டு நேரப்படி திங்கள் மற்றும் செவ்வாய்க்கிழமைகளில் இரவு 21:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.

## நடிகர்கள்
* ஜோ வோன்
* மூண் சியா-வோன்
* ஜோ சாங்-வூக்

## வெளி இணைப்புகள்
* ''Good Doctor'' official KBS website 
* 

பகுப்பு:கொரியன் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:தென் கொரிய மருத்துவத் தொலைக்காட்சி தொடர்கள்
பகுப்பு:2013 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
மஞ்சள் பாறு

[thumb|1906இல் [திருக்கழுக்குன்றம்|திருக்கழுகுன்றத்தில் படையலை உண்ணும் மஞ்சள்முகப் பாறுகள்]]
**மஞ்சள் பாறு** (*Egyptian vulture* (*Neophron percnopterus*) அல்லது **[[மஞ்சள்முகப் பாறு]]**  கிராமப்புற மக்களால் **பாப்பாத்திக் கழுகு** என்று அழைக்கப்படுகிறது.  **எகிப்திய பிணந்தின்னிக் கழுகு**, **திருக்கழுக்குன்றக் கழுகு**, **வெள்ளைக்கழுகு**, **மஞ்சள் திருடிப் பாறு**  எனப் பலவாறு அழைக்கப்படும் இப்பறவை ஒரு பிணந்தின்னிக் கழுகாகும்.

## பரவல்
மஞ்சள்முகப் பாறுகளின் வாழிடம் ஆசியா, வடக்கு ஆப்பிரிக்கப் பகுதிகள், தெற்கு ஐரோப்பியப் பகுதிகள் ஆகும். இவை வலசை போகும் பறவைகள் அல்ல; இருப்பினும், மற்ற பாறுகளை விடவும் இனப்பெருக்கப் பகுதிகளிலிருந்து பிற வாழ்விடங்களுக்கு இவை செல்லும் இயல்புடையவை. இனப்பெருக்க சோடிகள் மீண்டும் மீண்டும் ஒரே மரத்தைத் தெரிவு செய்யும் பழக்கமும் இவற்றுக்கு உண்டு. 

## வாழ்விடம்
பொதுவில் இவை பாறை விளிம்புகளில் கூடமைக்கின்றன; சரியான இடம் கிடைக்கவில்லையெனில் மரங்களிலும் இவை கூடமைக்கின்றன. பறக்கத் துவங்கும்போது இறக்கைகளை அடிப்பதில் சிரமம் ஏற்படுவதால் இவை உயரமான இடங்களையே கூடமைக்கத் தெரிவு செய்கின்றன; இதன் மூலம் வெப்பக்காற்று ஓட்டதையும் இவற்றால் பயன்படுத்திக் கொள்ள முடிகின்றது. மனித வாழ்விடங்களுக்கு அருகிலும் இவை தென்படுகின்றன. 

### திருக்கழுக்குன்றில் மஞ்சள்முகப் பாறுகள்
முன்காலத்தில் திருக்கழுக்குன்றத்தில் தினமும் கோயில் படையலை குறிப்பிட்ட நேரத்தில் இரு மஞ்சள்முகப் பாறுகள் வந்து உண்டதாகப் பதிவு செய்யப்பட்டுள்ளது; இதன் காரணமாகவே இவை திருக்கழுகுன்றக் கழுகு என பெயர் பெற்றன. ஆனால் 1994ஆம் ஆண்டிற்குப் பிறகு இவை படையலை உண்பதற்கு வருவதில்லை. 

## உருவமைப்பு
இப்பறவை மங்கலான வெள்ளை நிறக் கழுகு தோற்றத்தில் பெரிய பருந்து போல தோன்றும். இறக்கையின் பெரிய இறகுகள் கறுப்பாகவும், தலையும், மூக்கும் முடியின்றி மஞ்சள் நிறமாகக் காணப்படும். இதன் குஞ்சுகள் கரும்பருந்து போல் தோன்றும்; ஆனால்  பறக்கும்போது இதன் வால் கரும்பருந்து போல் பிளவுபட்டுத் தோன்றாது -- ஆப்புபோல் தோன்றும். 

## உணவு
அழுகும் சடலங்களே இவற்றின் முக்கிய உணவாக இருப்பினும் பூச்சிகள், சிறு ஊர்வன, பாலூட்டிகள், ஓட்டுடலிகள், நத்தை, பிற பறவைகளின் முட்டை, பெரிய விலங்குகளின் சாணம் உள்ளிட்டவற்றை இவை உண்ணும் . ஊர்புறங்களில் குப்பைகளில் உள்ள கழிவுகள் உள்ள பகுதிகளில் இவற்றைக் காண இயலும்.   

## சிறப்பு இயல்பு
இதர கழுகு இனங்கள் அனைத்தும் தங்களது இரையை உண்பதற்கு, அவற்றினுடைய அலகு, கால்களைப் பயன்படுத்தும். ஆனால், இந்தக் கழுகு மட்டும், கூழாங்கல், குச்சி போன்ற சிறுசிறு கருவிகளைப் பயன்படுத்துகிறது. 

## வளங்காப்பு நிலை

## மேற்கோள்

பகுப்பு:இந்தியப் பறவைகள்
பகுப்பு:அருகிய இனங்கள்
பகுப்பு:பிணந்தின்னிக் கழுகுகள்
பகுப்பு:ஆப்பிரிக்கப் பறவைகள்
பகுப்பு:ஐரோப்பியப் பறவைகள்
பகுப்பு:தெற்காசியப் பறவைகள்
பகுப்பு:நடு ஆசியப் பறவைகள்
பகுப்பு:மத்திய கிழக்குப் பறவைகள்
பகுப்பு:மேற்கு ஆசியப் பறவைகள்
பனயம் பள்ளி

**பனயம்பள்ளி** (*Panayampalli*), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் சென்னிமலை ஊராட்சி ஒன்றியத்துக்குட்பட்ட ஊராட்சி ஆகும்.

## மக்கள்தொகை
இந்த ஊருக்கான மக்கள்தொகை விவரங்கள்: (2011ஆம் ஆண்டில் சேகரிக்கப்பட்ட தகவல்கள்)

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
ஃபெட் அப்

**ஃபெட் அப்** (ஆங்கிலம்: Fed Up) என்பது 2014 இல் வெளிவந்த ஓர் அமெரிக்க ஆங்கில ஆவணப் படம் ஆகும்.  இப் படம் அமெரிக்காவில் உடற் பருமனுக்கான காரணத்தை ஆய்கிறது.  சீனி, மிதமாகச் பதப்படுத்தப்பட்ட உணவு (processed food), அமெரிக்க உணவுத் தொழிற்துறை, அத் தொழிற்துறை அரசியலும் மக்களின் வாழ்விலும் செலுத்தும் ஆதிக்கம் ஆகியவற்றினை அமெரிக்காவில் உடற் பருமன் அதிகரிப்பதற்கு ஒரு முக்கிய காரணங்களாக முன்னிறுத்துகின்றது.  குறிப்பாக எவ்வாறு சீனி 80% மேற்பட்ட உணவுகளில் இடம்பெறுகிறன்து என்பதினையும், எவ்வாறு அமெரிக்க சீனி வணிகங்கள் சீனியின் எதிர்மறை விளைவுகளை மறைக்கின்றன என்பதினையும் புகைப்பிடித்தல், புகைப்பிடித்தல் தொழிற்துறையின் நடத்தைகளுடன் ஒப்பிட்டு விபரிக்கின்றது.

## வெளி இணைப்புகள்
*Official website 

## References

பகுப்பு:ஆங்கில ஆவண நிகழ்படங்கள்
பகுப்பு:உணவு தொடர்பான ஆவணப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க ஆவணப்படங்கள்
ஜோ வோன்

**ஜோ வோன்** () (பிறப்பு: செப்டம்பர் 30, 1987) ஒரு தென் கொரியா நாட்டு நடிகர் மற்றும் பாடகர் ஆவார். இவர் பிரிடல் மாஸ்க், குட் டாக்டர் போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
*주원 
*주원 
*Sim Entertainment
*Moon Jun Won's Website 
*Joo Won on Twitter

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
இசுரேல் விண்வெளி மையம்

**இசுரேல் விண்வெளி மையம்** என்பது இசுரேல் அறிவியல் மற்றும் தொழில்நுட்ப அமைச்சகத்தின் கீழ் இயங்கும் விண்வெளி ஆராய்ச்சி அமைப்பாகும்.

## செயற்கை கோள் திட்டங்கள்
how to launch

## ஏவும் திறன்
thumb|250px|சாவிற் ஏவுமிடம்
செயற்கை கோளை தானே உருவாக்கி தானே ஏவும் திறன் படைத்த 8 நாடுகளில் இசுரேலும் ஒன்று.

## ஆதாரங்கள்

பகுப்பு:இசுரேல்
நியூ மில்ஸ்

**நியூ மில்ஸ்** (*New Mills*) என்ற நகரம் இங்கிலாந்து நாட்டிலுள்ள மான்செஸ்டர் என்ற நகரிலிருந்து ஏறத்தாழ  தொலைவில் தென்கிழக்குத் திசையில் அமைந்துள்ளது. இந்நகரமானது, கொய்ட் (Goyt) மற்றும் செத் (Sett) என்ற நதிகள் சங்கமிக்கின்ற நிலப்பகுதியில் எழுப்பப்பட்டது. செஷைர் வட்ட எல்லையிலிருந்து டார்பிஷர் வட்டத்திற்கு நுழையும்போது பொது வருகின்ற முதல் நகர் இதுதான். இது டோர்ஸ் (Torrs) என்ற பள்ளதாக்கின் உச்சியில் ஏறத்தாழ  உயரத்தில் அமைந்துள்ளது. 10,000 கும் மேற்பட்ட மக்கள் இந்நகரில் வசிக்கின்றனர்.

## மேற்கோள்கள்

பகுப்பு:இங்கிலாந்து
மன்னார்த் தீவுக் கலங்கரை விளக்கம் (புதியது)

**மன்னார்த் தீவுக் கலங்கரை விளக்கம்** (Mannar Island Lighthouse) என்பது வட இலங்கையில் உள்ள மன்னார்த்தீவின் தலைமன்னாரில் அமைந்துள்ள ஒரு கலங்கரை விளக்கம் ஆகும். 1915 ஆம் ஆண்டு கட்டப்பட்ட இது 19 மீட்டர் (62 அடி) உயரமானது. உருளைவடிவ அமைப்புக்கொண்ட இக்கலங்கரை விளக்கம் வெண்ணிறத் தீந்தை பூசப்பட்டுக் காணப்படுகிறது.

## மேற்கோள்கள்

## இவற்றையும் பார்க்கவும்
* இலங்கையில் உள்ள கலங்கரை விளக்கங்கள்

பகுப்பு:இலங்கையில் உள்ள கலங்கரை விளக்கங்கள்
சிர்க்கோனியம்(IV) புரோமைடு

**சிர்க்கோனியம்(IV) புரோமைடு** *(Zirconium(IV) bromide)* என்பது ZrBr4 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். மற்ற Zr–Br சேர்மங்கள் தயாரிப்பதற்கு இந்த நிறமற்ற திடப்பொருள் ஒரு முதன்மையான முன்னோடியாகத் திகழ்கிறது.

## தயாரிப்பு மற்றும் பண்புகள்
மீவெப்ப கார்பன் ஒடுக்கவினை வழிமுறையில் சிர்க்கோனியம் ஆக்சைடு மீது புரோமினைச் செலுத்துவதால் சிர்க்கோனியம்(IV) புரோமைடு உண்டாகிறது:.

: ZrO2  +  2 C +  2 Br2   →   ZrBr4  +  2 CO

பல நான்காலைடுகள் போலவே இதுவும் பதங்கமாதல் முறையில் தூய்மைப்படுத்தப்படுகிறது.

இதனுடன் தொடர்புடைய மற்ற நாற்புரோமைடுகள்  Ti மற்றும் Hf, போலவே சிர்க்கோனியம்(IV) புரோமைடும் நீராற்பகுப்பு வினையின் மூலமாக ஐதரசன் புரோமைடை வெளியேற்றி உடனடியாக ஆக்சி புரோமைடைத் தருகிறது.

## கட்டமைப்பு
TiCl4 மற்றும் TiBr4, போன்ற தொடர்புடைய சேர்மங்கள் பெற்றுள்ள அமைப்பைப் போலவே சிர்க்கோனியம்(IV) புரோமைடும், நான்முக சிர்க்கோனியம் மையங்களைக் கொண்டுள்ளது. மாறாக சிர்க்கோனியம்(IV) குளோரைடு திடநிலையில் உள்ள போது பலபடிசார் சேர்மமாக எண்முக சிர்க்கோனியம் மையங்களுடன் காணப்படுகிறது. 

## மேற்கோள்கள்


 

பகுப்பு:புரோமைடுகள்
பகுப்பு:சிர்க்கோனியம்(IV) சேர்மங்கள்
பகுப்பு:உலோக ஆலைடுகள்
தலீ, தாரி வட்டம்

தலீ என்னும் ஊர், உத்தராகண்டின் நைனித்தால் மாவட்டத்தில் உள்ளது. இது தாரி வட்டத்துக்கு உட்பட்டது.

## அரசியல்
இது பீம்தல் சட்டமன்றத் தொகுதிக்கும், நைனித்தால் - உதம் சிங் நகர் மக்களவைத் தொகுதிக்கும் உட்பட்டது.

## சான்றுகள்

பகுப்பு:உத்தராகண்டில் உள்ள கிராமங்கள்
பகுப்பு:நைனித்தால் மாவட்டம்
தலீ

தலீ என்னும் பெயரில் உள்ள ஊர்கள்:
*தலீ, தாரி வட்டம், நைனித்தால் மாவட்டம், உத்தராகண்டு
*தலீ, பனோலி வட்டம், அல்மோடா மாவட்டம்
*தலீ, புரவுலா வட்டம், உத்தரகாசி மாவட்டம்
*தலீ, மோரி வட்டம், உத்தரகாசி மாவட்டம்
*தலீ, பவுரி வட்டம், கட்வால் மாவட்டம்
*தலீ, திதிஹாட் வட்டம், பித்தோராகட் மாவட்டம்
மேற்குலக உணவுமுறை மாதிரி

**மேற்குலக உணவுமுறை மாதிரி** (Western dietary pattern) அல்லது **அமெரிக்க உணவுச் சீர்தரம்** (Standard American Diet) என்பது மேற்குலக நாடுகளில் பலரால் உண்ணப்படும் உணவுகள், உணவுப் பழக்கங்களைக் குறிக்கிறது.  இந்த உணவுகள் தற்போது இந்தியா, இலங்கை போன்ற வளர்ந்து வரும் நாடுகளிலும் பரவி வருகின்றது.  மேற்குலக உணவுமுறை அதி கூடிய செந்நிறமான இறைச்சிகள் (red meets), சீனித் தீன்கள் (sugary desserts), கொழுப்புக் கூடிய உணவுகள், கோதுமை மா மற்றும் பெருந்தானியங்களால் (refined grains) ஆனது.  இதில் பெரும்பாலும் சீனி அதிகம் கொண்ட கோலாக்கள் (sugary drinks), பதப்படுத்தப்பட்ட உணவுகள் (processed food), கொழுப்புக் கூடிய பாற்கட்டிகள் மற்றும் பாலுணவுகளைக் கொண்டிருக்கும்.

## மேற்கோள்கள்

பகுப்பு:உணவு முறைகள்
நைனித்தால் மாவட்டம்

**நைனித்தால் மாவட்டம்**, இந்தியாவின் உத்தராகண்டில் உள்ள மாவட்டம்.

## ஆட்சிப் பிரிவுகள்
இது எட்டு வட்டங்களாகப் பிரிக்கப்பட்டுள்ளது.
*லால்குவா வட்டம்
*ஹல்துவானி வட்டம்
*தாரி வட்டம்
*நைனித்தால் வட்டம்
*பேத்தால்காட் வட்டம்
*கோஷியான் குட்டோலி வட்டம்
*காலாடூகி வட்டம்
*ராம்நகர் வட்டம்

## அரசியல்
இது ஆறு சட்டமன்றத் தொகுதிகளைக் கொண்டது.
அவை:
*லால்குவா சட்டமன்றத் தொகுதி
*பீம்தால் சட்டமன்றத் தொகுதி
*நைனித்தால் சட்டமன்றத் தொகுதி
*ஹல்துவானி சட்டமன்றத் தொகுதி
*காலாடூகி சட்டமன்றத் தொகுதி
*ராம்நகர் சட்டமன்றத் தொகுதி

## மக்கள்தொகை
இந்த மாவட்டத்துக்கான மக்கள்தொகை விவரங்கள்:
*மொத்த மக்கள்:954,605
*ஆண்கள்: 493,666
*பெண்கள்: 460,939
*பிற்படுத்தப்பட்டோர்: 191,206
*பிற்படுத்தப்பட்ட வகுப்பைச் சேர்ந்த ஆண்கள்: 98,824
*பிற்படுத்தப்பட்ட வகுப்பைச் சேர்ந்த பெண்கள்: 92,382
*பழங்குடியினர்: 7,495
*பழங்குடியின வகுப்பைச் சேர்ந்த ஆண்கள்: 3,801
*பழங்குடியின் வகுப்பைச் சேர்ந்த பெண்கள்: 3,694
*கல்வியறிவு பெற்றோர்: 696,500
*கல்வியறிவு பெற்ற ஆண்கள் : 385,779
*கல்வியறிவு பெற்ற பெண்கள்: 310,721

## சான்றுகள்

பகுப்பு:நைனித்தால் மாவட்டம்
பகுப்பு:உத்தராகண்ட மாவட்டங்கள்
1993 ஆசிய யூடோ போட்டிகள்

**1993 ஆசிய யூடோ போட்டிகள்** மக்காவுவில் இடம்பெற்றன.

## பதக்கப்பட்டியல்

## மேற்கோள்கள்

## புற இணைப்புகள்
*ஆசிய யூடோ ஒருங்கிணைப்பு ஆனையம்

A
பகுப்பு:ஆசிய யூடோ போட்டிகள்
தாரி வட்டம், நைனித்தால் மாவட்டம்

**தாரி வட்டம்**, இந்திய மாநிலமான உத்தராகண்டின் நைனித்தால் மாவட்டத்தில் உள்ளது.

## அரசியல்
இந்த வட்டம் முழுவதும் பீம்தால் சட்டமன்றத் தொகுதியிலும், நைனித்தால் - உதம் சிங் நகர் மக்களவைத் தொகுதியிலும் சேர்க்கப்பட்டுள்ளது.

## மக்கள்தொகை விவரங்கள்
இந்த வட்டத்திற்கான மக்கள் தொகை விவரங்கள்:

*மொத்த மக்கள்தொகை :78733
*ஆண்கள்:40137
*பெண்கள்: 38596
*கல்வியறிவு பெற்றோர்: 52,203
*கல்வியறிவு பெற்ற ஆண்கள் :30,277
*கல்வியறிவு பெற்ற பெண்கள்: 21,926

## சான்றுகள்

பகுப்பு:நைனித்தால் மாவட்டத்திலுள்ள வட்டங்கள்
குளோரின் பெர்குளோரேட்டு

**குளோரின் பெர்குளோரேட்டு** *(Chlorine perchlorate)* என்பது Cl2O4. என்ற மூலக்கூற்று வாய்ப்பாடுடன் கூடிய ஒரு வேதிச் சேர்மமாகும். குளோரினின் இந்த ஆக்சைடு ஒரு சமச்சீரற்ற ஆக்சைடு ஆகும். ஏனெனில் இதிலுள்ள குளோரின் அணுக்களில் ஒன்று +1 ஆக்சிசனேற்ற நிலையிலும் மற்றோரு குளோரின் அணு +7 ஆக்சிசனேற்ற நிலையிலும் உள்ளன. இதனுடைய சரியான மூலக்கூறை எழுத வேண்டுமெனில் ClOClO3. என்று எழுதலாம்.அறை வெப்பநிலையில் குளோரின் ஈராக்சைடு| ஈராக்சைடை 436 நா.மீ புறஊதா ஒளியில் ஒளிச்சிதைவுக்கு உட்படுத்தினால் குளோரின் பெர்குளோரேட்டு உண்டாகிறது:

:2 ClO2  →  ClOClO3

−45 °செ வெப்பநிலையில் பின்வரும் முறையிலும் பெர்குளோரேட்டைத் தயாரிக்க முடியும்.

:CsClO4 + ClOSO2F → Cs(SO3)F + ClOClO3

வெளிர் பச்சைநிறத் திரவமான குளோரின் பெர்குளோரேட்டு அறை வெப்பநிலையில் சிதைவடைகிறது.

## பண்புகள்
குளோரின் ஈராக்சைடைக் காட்டிலும் இது நிலைப்புத் தன்மை மிக்கது ஆகும். மற்றுமிது அறைவெப்ப நிலையில் ஆக்சிசன், குளோரின்
மற்றும் இருகுளோரின் அறுவாக்சைடுகளாகச் சிதைவடைகிறது. 
:2 ClOClO3 → O<sub>2</sub> + Cl<sub>2</sub> + Cl<sub>2</sub>O<sub>6</sub>

உலோக குளோரைடுகளுடன் குளோரின் பெர்குளோரேட்டு வினைபுரிந்து நீரற்ற பெர்குளோரேட்டுகளாக மாறுகிறது.

:CrO2Cl2 + 2 ClOClO3 → 2 Cl2 + CrO2(ClO4)2

:TiCl4 + 4 ClOClO3 → 4 Cl2 + Ti(ClO4)4

## மேற்கோள்கள்

பகுப்பு:குளோரின்(VII) சேர்மங்கள்
பகுப்பு:அமில ஆக்சைடுகள்
பகுப்பு:ஆலசன் சேர்மங்கள்
பகுப்பு:குளோரின் ஆக்சைடுகள்
பகுப்பு:ஆக்சிசன் சேர்மங்கள்
ஆயக்குடி மேற்கு

**ஆயக்குடி மேற்கு** (AAYAKKUDI WEST) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், ஒரு வருவாய்க்  கிராமம்(ஊர்). பழனி வருவாய் வட்டத்தின்  முப்பதாவது  எண் கொண்ட வருவாய் கிராமம் (கிராம எண்:30).  ஆயக்குடி குறுவட்டத்தின் (FIRKA) தலைமையிடமாகவும் உள்ளது. ஆயக்குடி பேரூராட்சி ஆகும்.

## அமைவிடம்
பழனியிலிருந்து திண்டுக்கல் செல்லும் மாநில நெடுஞ்சாலையில்  பழனியிலிருந்து  சுமார் 6 கி.மீ.தூரத்தில் அமைந்து உள்ளது. கடல் மட்டத்திலிருந்து 403 மீட்டர் உயரத்தில் உள்ளது. 

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, ஆயக்குடி கிழக்கு கிராமத்தில் 23,410 பேர் வசிக்கின்றார்கள். பாலின விகிதம். எழுத்தறிவு பெற்றவர்கள் பேர். இதில் பேர் ஆண்கள்; பேர் பெண்கள். எழுத்தறிவு பெற்றுள்ளோர் சதவீதம் 59.5% . ஆறு வயதுக்குட்பட்டோர் சதவீதம் 12% ஆவர்.

## முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. கொடைக்கானல் மலைத்தொடரின் வடபகுதியின் அடிவாரப்பகுதியானதால் எலுமிச்சை, இலவம்(பஞ்சு), மா, கொய்யா, சப்போட்டா, போன்ற பழத்தோட்டமும், கரும்பு, தென்னை, பாக்கு போன்ற பணப்பயிர்களும் பயிரிடப்படுகிறது. 

## நிருவாக அமைப்பு
*வருவாய் மாவட்டம்  : திண்டுக்கல்
*வருவாய் கோட்டம்   : பழனி
*வருவாய் வட்டம்     : பழனி
*ஊராட்சி  ஒன்றியம்  : பழனி ஊராட்சி ஒன்றியம்

## கிராமத்தின் தகவல்கள்
*வருவாய் கிராத்தின் மொத்த புலங்கள் (**Number of Survey fields**) : 1 முதல் 738 முடிய
*வருவாய்கிராமத்தின் பரப்பு                                            : 1488.67.50 ஹெக்டேர்- (3678.59 ஏக்கர்)
*வருவாய்கிராமத்தின் நன்செய் நிலம்                                   :
*வருவாய்கிராமத்தின் புன்செய் நிலம்                                   :
*வருவாய்கிராமத்தின் புறம்போக்கு நிலம்                               :
*குக்கிராமங்களின் எண்ணிக்கை                                        :

## இவற்றையும் காண்க
ஆயக்குடி

## அடிக்குறிப்பு

பகுப்பு:திண்டுக்கல் மாவட்டத்தில் உள்ள கிராமங்கள்
குளோரின் ஓராக்சைடு

**குளோரின் ஓராக்சைடு** (Chlorine monoxide) என்பது ClO என்ற மூலக்கூற்று வாய்ப்பாடுடன் கூடிய ஒரு வேதியியல் தனியுறுப்பு ஆகும். ஓசோன் குறைபாட்டில் இச்சேர்மம் முக்கியப் பங்கு வகிக்கிறது. படைமண்டலத்தில் குளோரின் அணுக்கள் ஓசோன் மூலக்கூறுகளுடன் வினைபுரிந்து குளோரின் ஓராக்சைடு மற்றும் ஆக்சிசன் ஆகியன உருவாகின்றன.

:Cl· +  → ClO· + 

இவ்வினையின் விளைவாக ஓசோன் அடுக்கில் குறைபாடு ஏற்படுகிறது . இவ்வினை அங்கு தொடர்ந்து நிகழ்வதால் குளோரின் ஓராக்சைடு உறுப்புகள் மேலும் ஆக்சிசன் உறுப்புடன் வினைபுரிந்து குளோரின் தனியுறுப்பை மீட்டாக்கம் செய்கின்றன.

:ClO· + O· → Cl· + 

இதே வழியில் ஒட்டுமொத்த வினையையும் கவனித்தால் குளோரின் வினையூக்கியாக மட்டும் செயற்பட்டு மாற்றமேதுமின்றி ஓசோன் குறைபாடு நிகழ காரணமாகிறது.

:O· +  → + 2

என்பது இங்கு நிகழும் ஒட்டுமொத்த வினையாகும்.

குளோரோபுளோரோகார்பன்களை உபயோகிப்பது மேல்படை மண்டலத்தில் குறிப்பிடத்தகுந்த தாக்கத்தை ஏற்படுத்துகிறது. வினைபுரியும் தன்மையற்ற  குளோரோபுளோரோகார்பன் படைமண்டலத்திற்குள் எளிதாக ஊடுறுவுகிறது. பின்னர் அங்கு ஒளி மின்பிரிகை அடைந்து குளோரின் தனியுறுப்புகளை உருவாக்குகிறது. இவ்வுறுப்புகள் உடனடியாக குளோரின் ஓராக்சைடாக மாறுகின்றன. இரண்டு உறுப்புகள் வினைபட்டு இருகுளோரின் ஈராக்சைடு உருவாகி உறுப்பு வினையைத் தடைசெய்யும்வரை இச்சுழற்சி தொடர்கிறது. ஏனெனில் வளிமண்டலத்தில் குளோரோபுளோரோகார்பனின் செறிவு மிகவும் குறைவாகும். அதனால் உறுப்புகளின் வினையைத் தடைசெய்யும் நிகழ்தகவு மிகவும் குறைவு. அதாவது ஒவ்வொரு உறுப்பும் பல்லாயிரக் கணக்கான ஓசோன் மூலக்கூறுகளைச் சிதைக்க முடியும் என்பது இதன் பொருளாகும்.

## மேற்கோள்கள்

பகுப்பு:குளோரின் சேர்மங்கள்
பகுப்பு:ஆக்சைடுகள்
பகுப்பு:ஆலசன் சேர்மங்கள்
பகுப்பு:குளோரின் ஆக்சைடுகள்
பகுப்பு:தனி உறுப்புகள்
கீட்டீன்

**கீட்டீன்** (*ketene*) என்பது R'RC=C=O என்ற படிவத்தில் அமைந்துள்ள ஒரு கரிமச் சேர்மம் ஆகும். இப்பெயர் குறிப்பாக மிகச்சிறிய கீட்டீனான எத்தினோனையும் குறிக்கிறது. இச்சேர்மத்தில் R' மற்றும் R இரண்டும் ஐதரசன் அணுக்களாகும். கீட்டீன்களை முதன் முதலில் ஆராய்ந்து அறிந்தவர் எர்மான் சிடாடிங்கர் ஆவார்.

## உருவாக்கம்
எத்தினோன் என்ற எளிய கீட்டீனை அசிட்டோனை காற்றில்லா வெப்பச் சிதைவுக்கு உட்படுத்தினால் கீட்டீனைத் தயாரிக்கலாம்.
:CH3−CO−CH3 + &Delta;T → CH2=C=O + CH4

இவ்வினை "சிமிட்லின் கீட்டீன் தொகுப்புமுறை" என அழைக்கப்படுகிறது.

அசைல் குளோரைடுகளை நீக்கல் வினைக்கு உட்படுத்தினாலும் அவை ஐதரசன் குளோரைடை இழந்து கீட்டீன்கள் உருவாகின்றன.

:

இவ்வினையில், ஒரு காரம், வழக்கமாக மூவெத்திலமைன், அமிலப்பகுதி ஆல்பாவை நீக்கி கார்பனைல் குழுவுக்கு மாற்றி கார்பன்–கார்பன் இரட்டைப் பிணைப்பு உருவாதலைத் தூண்டுகிறது. ஒரு குளோரைடு அயனி இழப்பு ஏற்படுகிறது.

ஆல்பா ஈரசோகீட்டோன்களை உல்ப் மறுசீரமைப்பு வினையின் மூலமும் கீட்டீனாக மாற்றமுடியும்.

## வினைகள்
கீட்டீன்கள் பொதுவாக வினைத்திறம் மிக்கவைகளாகும். இவை பல்வேறு வளையச் சேர்ப்பு வினைகளில் பங்கேற்கின்றன. மேலும் இவை இலத்திரன்-செறிவுள்ள ஆல்க்கைன்களுடன் [2+2] வளையச் சேர்ப்பு வினைகளில் ஈடுபட்டு பீட்டா-லாக்டோன்களை உருவாக்குகின்றன. பீட்டா-லாக்டோன்கள் இமின்களுடன் உருவாகின்றன. இவ்வினையே சிடாடிங்கர் தொகுப்பு வினை எனப்படுகிறது. கீட்டீன்களைத் தயாரிப்பதற்கு மிகவும் எளிமையான முதன்மையான வழிமுறை இதுவாகும்

டையால்களுடன் (HO–R–OH) பிசு-கீட்டீன்கள் (O=C=CH–R'–CH=C=O) வினைபுரிந்து பாலியெசுத்தர்களை உருவாக்குகின்றன, இதில் (–O–R–O–CO–R'–CO–) அலகுகள் மீண்டும் மீண்டும் வருகின்றன.

இருகீட்டீனை எத்தனாலுடன் சேர்த்து வினைப்படுத்துவதன் மூலம் அசிட்டோவசிட்டேட்டு என்ற முக்கியமான கரிமப்பொருள் தயாரிக்கமுடியும். இப்பொருள் கரிம தொகுப்பு வினைகளுக்கு மிகமுக்கியமான தொடக்கமாகும். கட்டுப்படுத்தப்பட்ட சூழ்நிலையில் அதிக அளவு அசிட்டோவசிட்டேட்டு விளை பொருளாகப் பெறமுடியும். எனவே இம்முறையை தொழிற்சாலைகளில் பயன்படுத்துகின்றனர்.

## மேற்கோள்கள்

## இவற்றையும் காண்க
*ஈனோலேட்டு
*தையோகீட்டீன்
*எத்தினோன்


பகுப்பு:வேதி வினைக்குழுக்கள்